Deg tagara n yixef-a, deg tesleḍt-nteɣ i nexdem i wammud n yisefra n Salaḥ Saɛdawi neḍfer tarrayt n G.Genette, anda i yebḍ amyiḍres ɣef sin yiḥricen igejdanen, annaw i yesɛan assaɣen n tilin, d wannaw iyesɛan assaɣen n usudem.Deg uḥric n wannaw I yesɛan assaɣen n tilin nemlal-d kraḍ n wannawen (tibder, takerḍa d tesɣilt), ma d ayen yerzan annaw I yesɛan assaɣen n usudem nemlal-d deg-s sin n wannawen (arwas uqlib d urwas ameslaɣ).